CELEX: 52021PC0492
Language: el
Date: 2021-08-25
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ για τη θέση που πρέπει να ληφθεί, εξ ονόματος της Ευρωπαϊκής Ένωσης, στο πλαίσιο του συμβουλίου συνεργασίας που συστάθηκε με τη συμφωνία για τη σύναψη εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Αζερμπαϊτζάν, αφετέρου, όσον αφορά την παράταση των προτεραιοτήτων της εταιρικής σχέσης ΕΕ-Αζερμπαϊτζάν

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 25.8.2021
            COM(2021) 492 final
            2021/0279(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ 
            για τη θέση που πρέπει να ληφθεί, εξ ονόματος της Ευρωπαϊκής Ένωσης, στο πλαίσιο του συμβουλίου συνεργασίας που συστάθηκε με τη συμφωνία για τη σύναψη εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Αζερμπαϊτζάν, αφετέρου, όσον αφορά την παράταση των προτεραιοτήτων της εταιρικής σχέσης ΕΕ-Αζερμπαϊτζάν
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.Αντικείμενο 
            
            
               
                  Η παρούσα πρόταση αφορά την απόφαση για τον καθορισμό της θέσης που πρέπει να ληφθεί, εξ ονόματος της Ένωσης, στο πλαίσιο του συμβουλίου συνεργασίας που συστάθηκε με τη συμφωνία για τη σύναψη εταιρικής σχέσης και συνεργασίας, μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Αζερμπαϊτζάν, αφετέρου, (στο εξής: συμφωνία) για την έγκριση της σύστασης αριθ. XX/2020 σχετικά με την παράταση των προτεραιοτήτων της εταιρικής σχέσης ΕΕ-Αζερμπαϊτζάν για την περίοδο 2021-2027. 
               
            
            
               2.Πλαίσιο 
            
            
               2.1.Η συμφωνία
            
            
               Στόχος της συμφωνίας είναι να παράσχει ένα πλαίσιο πολιτικού διαλόγου και συνεργασίας μεταξύ των Ευρωπαϊκών Κοινοτήτων και των κρατών μελών τους και της Δημοκρατίας του Αζερμπαϊτζάν (στο εξής: μέρη) για την ανάπτυξη πολιτικών σχέσεων. Η συμφωνία άρχισε να ισχύει την 1η Ιουλίου 1999.
            
            
               2.2.Το συμβούλιο συνεργασίας
            
            
               Το συμβούλιο συνεργασίας εξετάζει θέματα μείζονος σημασίας τα οποία ανακύπτουν βάσει της συμφωνίας, καθώς και κάθε άλλο διμερές ή διεθνές θέμα αμοιβαίου ενδιαφέροντος για τον σκοπό της επίτευξης των στόχων της συμφωνίας. Το συμβούλιο συνεργασίας δύναται να υποβάλλει κατάλληλες συστάσεις, κατόπιν συμφωνίας μεταξύ των μερών. Το συμβούλιο συνεργασίας αποτελείται από τα μέλη του Συμβουλίου της Ευρωπαϊκής Ένωσης και μέλη της Ευρωπαϊκής Επιτροπής, αφενός, και μέλη της κυβέρνησης της Δημοκρατίας του Αζερμπαϊτζάν, αφετέρου. Το συμβούλιο συνεργασίας διαθέτει τον δικό του κανονισμό λειτουργίας.
            
            
               2.3.Η προς έκδοση πράξη του συμβουλίου συνεργασίας
            
            
               Το συμβούλιο συνεργασίας θα πρέπει να εκδώσει με γραπτή διαδικασία σύσταση σχετικά με την παράταση των προτεραιοτήτων της εταιρικής σχέσης (2018-2020) για την περίοδο 2021-2027 (στο εξής: η πράξη). 
            
            
               3.Θέση που πρέπει να ληφθεί εξ ονόματος της Ένωσης
            
            
               Η θέση που πρέπει να λάβει η Ένωση στο συμβούλιο συνεργασίας βασίζεται στη σύσταση που επισυνάπτεται στην παρούσα απόφαση.
            
            
               Οι προτεραιότητες της εταιρικής σχέσης εξακολουθούν να πληρούν τους στόχους της αναθεωρημένης Ευρωπαϊκής Πολιτικής Γειτονίας, καθώς και τους στόχους της Ανατολικής Εταιρικής Σχέσης. Θα καθοδηγούν τον πολυετή προγραμματισμό της οικονομικής συνεργασίας της ΕΕ με το Αζερμπαϊτζάν.
            
            
               Τα μέρη επιβεβαίωσαν ότι οι προτεραιότητες της εταιρικής σχέσης εξακολουθούν να αποτελούν έγκυρη βάση για την ανάπτυξη των σχέσεών τους, καθώς και την πλήρη δέσμευσή τους για την υλοποίηση των εν λόγω προτεραιοτήτων.
            
            
               Οι προτεραιότητες της εταιρικής σχέσης για την περίοδο 2018-2020 εξακολουθούν να αποτελούν τη βάση της συνεργασίας ΕΕ-Αζερμπαϊτζάν για την περίοδο 2021-2027.
            
            
               Η παράταση των προτεραιοτήτων της εταιρικής σχέσης είναι προς το συμφέρον της Ένωσης.
            
            
               4.Νομική βάση
            
            
               4.1.Διαδικαστική νομική βάση
            
            
               4.1.1.Αρχές
            
         
         
            
               Το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης (στο εξής: ΣΛΕΕ) προβλέπει την έκδοση αποφάσεων για τον καθορισμό «των θέσεων που θα πρέπει να ληφθούν, εξ ονόματος της Ένωσης, σε όργανο που συνιστάται από δεδομένη συμφωνία, όταν το εν λόγω όργανο καλείται να θεσπίσει πράξεις που παράγουν έννομα αποτελέσματα, με εξαίρεση τις πράξεις που συμπληρώνουν ή τροποποιούν το θεσμικό πλαίσιο της συμφωνίας».
            
            
               Η έννοια των «πράξεων που παράγουν έννομα αποτελέσματα» περιλαμβάνει πράξεις που παράγουν έννομα αποτελέσματα δυνάμει του διεθνούς δικαίου που διέπει το εκάστοτε όργανο. Περιλαμβάνει επίσης πράξεις που δεν έχουν μεν δεσμευτική ισχύ βάσει του διεθνούς δικαίου, αλλά «επηρεάζουν με καθοριστικό τρόπο το περιεχόμενο των ρυθμίσεων που θεσπίζει ο νομοθέτης της Ένωσης
                  1
               ».
            
            
               4.1.2.Εφαρμογή στην προκειμένη περίπτωση
            
            
               Το συμβούλιο συνεργασίας είναι όργανο που έχει συσταθεί με τη συμφωνία.
            
            
               Η πράξη την οποία καλείται να θεσπίσει το συμβούλιο συνεργασίας είναι πράξη που παράγει έννομα αποτελέσματα. Η πράξη είναι ικανή να επηρεάσει με καθοριστικό τρόπο το περιεχόμενο της νομοθεσίας της ΕΕ, και συγκεκριμένα τον πολυετή προγραμματισμό της οικονομικής συνεργασίας βάσει του ενιαίου πλαισίου στήριξης. Αυτό οφείλεται στο γεγονός ότι, στο άρθρο 7 παράγραφος 2 του κανονισμού αριθ. 232/2014 του Ευρωπαϊκού Κοινοβουλίου και του Συμβουλίου, της 11ης Μαρτίου 2014, για τη θέσπιση Ευρωπαϊκού Μηχανισμού Γειτονίας
                  2
                προβλέπεται ότι, για τις χώρες για τις οποίες υπάρχουν τα έγγραφα που αναφέρονται στο άρθρο 3 παράγραφος 2 του εν λόγω κανονισμού, πρέπει να θεσπιστεί αναλυτικό πολυετές ενιαίο πλαίσιο στήριξης σύμφωνα με τη διαδικασία εξέτασης όπως αναφέρεται στο άρθρο 16 παράγραφος 3 του κανονισμού (EΕ) αριθ. 236/2014
                  3
               . Τα εν λόγω έγγραφα πρέπει να είναι προγράμματα δράσης ή άλλα ισοδύναμα έγγραφα που καθορίζονται με κοινή συμφωνία, όπως οι προτεραιότητες εταιρικής σχέσης. 
            
            
               Η πράξη δεν συμπληρώνει ούτε τροποποιεί το θεσμικό πλαίσιο της συμφωνίας. Συνεπώς, η διαδικαστική νομική βάση για την εν λόγω απόφαση είναι το άρθρο 218 παράγραφος 9 της ΣΛΕΕ.
            
            
               4.2.Ουσιαστική νομική βάση
            
            
               4.2.1.Αρχές
            
            
               Η ουσιαστική νομική βάση για την έκδοση απόφασης βάσει του άρθρου 218 παράγραφος 9 της ΣΛΕΕ εξαρτάται από τον στόχο και το περιεχόμενο της πράξης, σε σχέση με την οποία λαμβάνεται θέση εξ ονόματος της Ένωσης. Εάν η πράξη επιδιώκει διττό σκοπό ή έχει δύο συνιστώσες και εάν ένας από τους σκοπούς ή μία από τις συνιστώσες μπορεί να χαρακτηριστεί κύριος/-α, η απόφαση δυνάμει του άρθρου 218 παράγραφος 9 της ΣΛΕΕ πρέπει να στηρίζεται σε μία και μόνο ουσιαστική νομική βάση, ήτοι εκείνη που επιβάλλει ο κύριος σκοπός ή συνιστώσα.
            
            
               4.2.2.Εφαρμογή στην προκειμένη περίπτωση
            
            
               Ο κύριος στόχος του νόμου αφορά τη συνεργασία με το Αζερμπαϊτζάν στο πλαίσιο της συμφωνίας και της αναθεωρημένης Ευρωπαϊκής Πολιτικής Γειτονίας. 
            
            
               4.3.Συμπέρασμα
            
            
               Νομική βάση της παρούσας απόφασης είναι τα άρθρα 207 και 209 της ΣΛΕΕ, σε συνδυασμό με το άρθρο 218 παράγραφος 9 αυτής.
            
            
               5.Δημοσίευση 
            
            
               Δεδομένου ότι η πράξη του συμβουλίου συνεργασίας θα τροποποιήσει τη διάρκεια εφαρμογής των προτεραιοτήτων της εταιρικής σχέσης, πρέπει να δημοσιευθεί στην Επίσημη Εφημερίδα της Ευρωπαϊκής Ένωσης μόλις εγκριθεί.
            
            
               2021/0279 (NLE)
            
            
               Πρόταση
            
            
               ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               για τη θέση που πρέπει να ληφθεί, εξ ονόματος της Ευρωπαϊκής Ένωσης, στο πλαίσιο του συμβουλίου συνεργασίας που συστάθηκε με τη συμφωνία για τη σύναψη εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Αζερμπαϊτζάν, αφετέρου, όσον αφορά την παράταση των προτεραιοτήτων της εταιρικής σχέσης ΕΕ-Αζερμπαϊτζάν
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
         
         
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως τα άρθρα 207 και 209, σε συνδυασμό με το άρθρο 218 παράγραφος 9 αυτής,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Η συμφωνία για τη σύναψη εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Αζερμπαϊτζάν, αφετέρου («συμφωνία»), υπογράφτηκε στις 22 Απριλίου 1996 και άρχισε να ισχύει την 1η Ιουλίου 1999.
            
            
               (2)Σύμφωνα με το άρθρο 81 της συμφωνίας, το συμβούλιο συνεργασίας που συστάθηκε με τη συμφωνία μπορεί να διατυπώνει συστάσεις για την επίτευξη των στόχων της συμφωνίας.
            
            
               (3)Κατά τη συνεδρίασή του στις 28 Σεπτεμβρίου 2018, το συμβούλιο συνεργασίας ΕΕ-Αζερμπαϊτζάν ενέκρινε τις προτεραιότητες της εταιρικής σχέσης ΕΕ-Αζερμπαϊτζάν για την περίοδο 2018-2020.  
            
            
               (4)Το συμβούλιο συνεργασίας θα πρέπει να εγκρίνει τη σύσταση για την παράταση της περιόδου εφαρμογής των προτεραιοτήτων της εταιρικής σχέσης ΕΕ-Αζερμπαϊτζάν έως το 2027 με γραπτή διαδικασία.
            
            
               (5)Κρίνεται σκόπιμο να καθοριστεί η θέση που θα πρέπει να ληφθεί εξ ονόματος της Ένωσης στο συμβούλιο συνεργασίας σχετικά με την παράταση των προτεραιοτήτων της εταιρικής σχέσης ΕΕ-Αζερμπαϊτζάν,
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
            
            
               Άρθρο 1
            
            
               Η θέση που πρέπει να ληφθεί εξ ονόματος της Ένωσης στο πλαίσιο του συμβουλίου συνεργασίας που συστάθηκε με τη συμφωνία για τη σύναψη εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Αζερμπαϊτζάν, αφετέρου, όσον αφορά την έγκριση σύστασης για την παράταση της περιόδου εφαρμογής των προτεραιοτήτων της εταιρικής σχέσης ΕΕ-Αζερμπαϊτζάν έως το 2027 βασίζεται στο σχέδιο σύστασης του συμβουλίου συνεργασίας που προσαρτάται στην παρούσα απόφαση.
            
            
               Άρθρο 2 
            
            
               Η παρούσα απόφαση απευθύνεται στην Ευρωπαϊκή Επιτροπή και στον αντιπρόεδρο της Ευρωπαϊκής Επιτροπής και Ύπατο Εκπρόσωπο της Ευρωπαϊκής Ένωσης για Θέματα Εξωτερικής Πολιτικής και Πολιτικής Ασφαλείας.
            
            
               Βρυξέλλες,
            
            
               
                     Για το Συμβούλιο
               
               
                     Ο/Η Πρόεδρος
               
            
         
         
            
                  
                     (1)
                  
                        Απόφαση του Δικαστηρίου, της 7ης Οκτωβρίου 2014, στην υπόθεση C-399/12, Γερμανία κατά Συμβουλίου (ΔΟΑΟ), ECLI:EU:C:2014:2258, σκέψεις 61-64.
               
               
                  
                     (2)
                  
                        ΕΕ L 77 της 15.3.2014.
               
               
                  
                     (3)
                  
                        Κανονισμός (ΕΕ) αριθ. 236/2014 του Ευρωπαϊκού Κοινοβουλίου και του Συμβουλίου, της 11ης Μαρτίου 2014, για τον καθορισμό κοινών κανόνων και διαδικασιών για την εφαρμογή των μηχανισμών χρηματοδότησης της εξωτερικής δράσης της Ένωσης, ΕΕ L 77 της 15.3.2014.
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 25.8.2021
            COM(2021) 492 final
            ΠΑΡΑΡΤΗΜΑ 
            της
            Πρότασης Απόφασης του Συμβουλίου
            για τη θέση που πρέπει να ληφθεί, εξ ονόματος της Ευρωπαϊκής Ένωσης, στο πλαίσιο του συμβουλίου συνεργασίας που συστάθηκε με τη συμφωνία για τη σύναψη εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Αζερμπαϊτζάν, αφετέρου, όσον αφορά την παράταση των προτεραιοτήτων της εταιρικής σχέσης ΕΕ-Αζερμπαϊτζάν
            
               
         
         
            
               ΠΑΡΑΡΤΗΜΑ 
            
            
               ΣΧΕΔΙΟ
            
            
               ΣΥΣΤΑΣΗΣ αριθ. XX/2020 
               ΤΟΥ ΣΥΜΒΟΥΛΙΟΥ ΣΥΝΕΡΓΑΣΙΑΣ ΕΕ-ΑΖΕΡΜΠΑΪΤΖΑΝ
            
            
               σχετικά με την έγκριση της παράτασης των προτεραιοτήτων της εταιρικής σχέσης ΕΕ-Αζερμπαϊτζάν για την περίοδο 2021-2027
            
            
            
               ΤΟ ΣΥΜΒΟΥΛΙΟ ΣΥΝΕΡΓΑΣΙΑΣ ΕΕ-ΑΖΕΡΜΠΑΪΤΖΑΝ,
            
            
               Έχοντας υπόψη τη συμφωνία για τη σύναψη εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Αζερμπαϊτζάν, αφετέρου, και ιδίως το άρθρο 81,
            
            
               Έχοντας υπόψη τη σύσταση αριθ. 1/2018 του συμβουλίου συνεργασίας ΕΕ-Αζερμπαϊτζάν, της 28ης Σεπτεμβρίου 2018, σχετικά με τις προτεραιότητες της εταιρικής σχέσης ΕΕ-Αζερμπαϊτζάν (2018-2020),
            
            
                
            
            
               Εκτιμώντας τα ακόλουθα:
            
            
               (1)
                     Η συμφωνία για τη σύναψη εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Αζερμπαϊτζάν, αφετέρου (στο εξής: συμφωνία) υπογράφτηκε στις 22 Απριλίου 1996 και άρχισε να ισχύει την 1η Ιουλίου 1999.
            
            
               (2)
                     Σύμφωνα με το άρθρο 81 της συμφωνίας, το συμβούλιο συνεργασίας δύναται να υποβάλλει τις πρέπουσες συστάσεις για τον σκοπό της επίτευξης των στόχων της συμφωνίας.
            
            
               (3)
                     Σύμφωνα με το άρθρο 98 της συμφωνίας, τα μέρη της συμφωνίας οφείλουν να λαμβάνουν τα γενικά ή ειδικά μέτρα που απαιτούνται για την εκπλήρωση των υποχρεώσεών τους βάσει της συμφωνίας και να μεριμνούν για την επίτευξη των στόχων της συμφωνίας.
            
            
               (4)
                     Η Ευρωπαϊκή Ένωση και το Αζερμπαϊτζάν ενέκριναν, στις 28 Σεπτεμβρίου 2018, τις προτεραιότητες της εταιρικής σχέσης ΕΕ-Αζερμπαϊτζάν για την περίοδο 2018-2020 ως έχουν στο παράρτημα.
            
            
               (5)
                     Η ΕΕ και το Αζερμπαϊτζάν θα λάβουν διμερώς υπόψη στις προτεραιότητες της εταιρικής σχέσης μακροπρόθεσμους στόχους και παραδοτέα που θα συμφωνηθούν μεταξύ τους στο πλαίσιο της Ανατολικής Εταιρικής Σχέσης, συμπεριλαμβανομένης της ενίσχυσης της συνεργασίας στον τομέα της δημόσιας υγείας, 
            
            
            
               ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:
            
            
                
            
            
               Άρθρο 1
            
         
         
            
               Το συμβούλιο συνεργασίας συνιστά την παράταση των προτεραιοτήτων της εταιρικής σχέσης ΕΕ-Αζερμπαϊτζάν, ως έχουν στο παράρτημα, έως το 2027. Οι προτεραιότητες της εταιρικής σχέσης μπορούν να επικαιροποιηθούν ή να παραταθούν περαιτέρω με συμφωνία του συμβουλίου συνεργασίας.
            
            
            
               Άρθρο 2
            
            
               Η παρούσα σύσταση παράγει αποτελέσματα από την ημερομηνία της έκδοσής της.
            
            
               Βρυξέλλες,
            
            
               Για το συμβούλιο συνεργασίας
            
            
            
               Ευρωπαϊκή Ένωση
                     
                     
                     
                     
                     
                     Δημοκρατία του Αζερμπαϊτζάν